Oorsprong - Afrikaans.com
Nelson Mandela tydens ‘n besoek aan die ATKV in 1995
AFRIKAANS is ‘n familie van dialekte.
Afrikaans is ‘n familie van dialekte. Die Afrikaanse spreektaal lyk anders as Standaardafrikaans (wat ons ken as die Afrikaanse skryftaal). Afrikaanse flaaitaal, Kaapse Afrikaans en Noordwestelike Afrikaans lyk byvoorbeeld heel anders. Soos ons Afrikaans se voetspoor volg moet ons sover moontlik rekening hou met die tekens van al sy verskillende dialekte/variante.
Dit gaan dus nie net om die spore van hedendaagse Standaardafrikaans nie. Dis interessant om te weet dat die verskillende vorme van die Afrikaanse omgangstaal baie ouer is as Standaardafrikaans. Afrikaans was tot na die helfte van die negentiende eeu net ‘n spreektaal. Toe eers is daar begin om Afrikaans op verskillende plekke, op verskillende maniere, en met verskillende oogmerke in gedagte, te skryf.
Een van die maniere waarop die GRA hul taak onderneem het, was deur die publikasie van ’n Afrikaanse koerant, Die Afrikaanse Patriot. Die eerste uitgawe het op 15 Januarie 1876 verskyn..
Navorsingsartikel oor die vroegste Khoi-Afrikaans in die Junie-uitgawe van die Tydskrif vir Geesteswetenskappe, Jaargang 56 No.2, Junie 2016.
Kreolisering en die vier groot grammatikaveranderings wat die fondament van Afrikaans vorm.
Die Genadendal-sendingstasie en Suid-Afrika se sendingstasiegeskiedenis.
Arabies en die Moesliemkultuur
Afrikaans is sterk deur Arabies en die Moesliemkultuur gekleur.
Een van die maniere waarop die GRA hul taak onderneem het, was deur die publikasie van ’n Afrikaanse koerant, Die Afrikaanse Patriot. Die eerste uitgawe het op 15 Januarie 1876 verskyn.
Op 13 Desember 1905 is die Afrikaanse Taalgenootskap in Pretoria gestig onder leiding van Gustav Preller. Die doel van die Afrikaanse Taalgenootskap volgens Preller was: "Afrikaans schrijven en spreken, Hollands leren, albei lezen. Op 3 November 1906 is die Afrikaanse Taalvereniging (ATV) onder leiding van JHH de Waal gestig met die leuse: "Leer Nederlands, schrijf Nederlands als ge kunt en wilt, maar als ge niet kunt of wilt, schrijf dan niet Engels, maar Afrikaans. Die stigting van die Afrikaanse Taalvereniging en die Afrikaanse Taalgenootskap word beskou as die aanvang van die Tweede Afrikaanse Taalbeweging.
Die Afrikaanse Taalmonument is in 1975 ingewy – 100 jaar na die stigting van die Genootskap van Regte Afrikaners (GRA). Lees meer oor die monument. .
Die Soweto-opstand was 'n reeks van betogings deur hoërskoolleerders in Suid-Afrika, wat die oggend van 16 Junie 1976 begin het. Leerders uit talle skole in Soweto het in die strate gaan betoog teen die regering se instelling van Afrikaans as die onderrigtaal in swart skole en die polisie het met brutale geweld teen hulle opgetree. Ter herdenking aan die gebeure is die 16de Junie deesdae in Suid-Afrika 'n openbare vakansiedag, genaamd Jeugdag..
Na 1994 het Afrikaans een van die 11 amptelike landstale in Suid-Afrika geword en tans is dit die derde grootste wat amptelike moedertaalsprekers betref.
Afrikaans as onderrigtaal by tersiêre instellings is onder druk en is reeds by talle universiteite afgeskaf of word uitgefaseer. Enkeles soos die Noordwes-Universiteit se Potchefstroomkampus en Akademia onderrig steeds in Afrikaans..